Chipahua

Chipahua (etablert 1979 i Oslo) var et norsk soul- og jazzorkester, etablert blant studenter i Chateau Neuf-miljøet ved Universitetet i Oslo og fast husorkester på Club 7.  

Det startet med et orkester med 6 medlemmer men ble sener utvidet til 11 medlemmer. Det som var spesielt med orkestret var at det bestod av musikere som enten den gang allerede var eller sener ble noen av Norges fremste innen, jazz, soul, pop og rock.  

Kjell Larsen var allerede en kjent gitarist fra rockegruppa Ruphus, Geir Holmsen på bass hadde vært medlem av flere ulike jazzgrupper og også vært innom folkrock gruppa Kong Lavring. Trommeslageren Bjørn Jenssen hadde også vært innom Ruphus mens keyboardisten Ole Henrik Giørtz og saksofonisten Morten Halle har utviklet seg i retning jazz. Vokalisten Sidsel Endresen har senere blitt en av Norges mest kjente vokalister innen funk og jazz.   

Senere, rundt 1982, ble gruppen utvidet med gitaristen Jon Eberson som allerede var et velkjent navn i jazzmiljøet. I tillegg til Halle ble blåserrekka komplett med trombonisten Torbjørn Sunde og den unge trompetisten Nils Petter Molvær. Rytmeseksjonen ble utvidet med Finn Sletten på perkusjon og det kom ytterligere 3 vokalister, Freddy Dahl  og søstrene Inger Lise Rypdal og Maj Britt Andersen. Dette ga Chipahua en sound og et trøkk som få andre norske band har hatt både før og i ettertid.

De holdt til på Club 7 i Oslo og i 1984 ble det spilt inn et konsertalbum på klubben, The Soul Survivors. Albumet solgte bra og ble også godt mottatt av de fleste kritikerne. En av de mest populære spora på albumet var «Just Another Lovesong» komponert av Giørtz og sunget av Endresen.

Chipahua spilte i NRK-programmet Lørdagssirkuset i november i 1984. Det finnes få opptak med gruppen men i NRK-arkivet og på Youtube kan man finne noe. På albumet Sammen for livet er et spor med Chipahua, «Get It Right».

Flere av medlemmene ble med Jon Eberson inn i Jon Eberson Group.  

Gruppen spilte sammen igjen i 2002-03 blant annet  på Moldejazz, Oslo Jazzfestival, kulturuken i Asker og Nattjazz. De holdt også en konsert i januar 2018 hvor de spilte på Røverstaden kulturhus i Oslo.  

 Medvirkende 

 Opprinnelig besetning 
 Sidsel Endresen vokal
 Kjell Larsen  gitar
 Geir Holmsen bass
 Bjørn Jenssen trommer
 Morten Halle saksofon
 Ole Henrik Giørtz keyboards og vokal

 Utvidelse 
 Inger Lise Rypdal, Maj Britt Andersen og Freddy Dahl vokal
 Jon Eberson gitar
 Nils Petter Molvær trompet
 Torbjørn Sunde trombone

 Finn Sletten perkusjon

 Utbyttinger i 2002 
 Torun Eriksen vokal, istedenfor Endresen
 Jens Petter Antonsen trompet, istedenfor Molvær

 Album 

 The Soul Survivors, liveinnspilling fra Club 7 (Hit Records, 1984), gjentatt av (Sico Records, 2002), med ekstra bonusspor.

 Referanser 

 Eksterne lenker 


Kategori:Norske jazzgrupper